### | | | | --- | --- | | | | | --- | | **Byråd** 29. marts 2016 Sagsnr. 710-2013-73062 Dok.nr. 710-2016-128935 Bruno Svendsen | | 57.                 Vedtagelse af lokalplan nr. 359 - Boliger ved [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 25.08.15, pkt. 109 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag vurdere
høringssvar og beslutte det endelige indhold i ”Lokalplan nr. 359 – Boliger ved
Korsvangen i Norring”.

Lokalplanens formål er at skabe
de planmæssige rammer for udvikling af et nyt boligområde med åben-lav
boligbebyggelse. Lokalplanområdet er privat ejet, og lokalplanen er blevet til
efter lodsejers ønske om at skabe nye byggemuligheder i Johan Nilsson. Lokalplanen
fastlægger bl.a. placeringen af områdets veje, stier, byggemuligheder, vandløb
og fælles friarealer. Lokalplanen giver mulighed for opførelse af 10
parcelhuse.

Lokalplanforslaget (bilag 1) har
været fremlagt i offentlig høring i perioden fra 31. august til 26. oktober
2015.

Der er i høringsperioden modtaget
to høringssvar fra henholdsvis:

· Simon Thygesen og Nikolaj Gregersen, [adresse]

· TESH Ejendomme ApS v/ Øjvind Søndergaard, [adresse].

Høringssvarene er beskrevet i bilag
2 sammen med Teknik og Kulturs kommentarer og indstilling. Den fulde ordlyd af
høringssvarene fremgår af bilag 3.

**VURDERING**

I høringsperioden er [adresse]
Kommunes beslutning om ikke at udarbejde en miljørapport i forbindelse med
lokalplanforslaget påklaget til Natur- og Miljøklagenævnet af omkringboende
lodsejere. Natur- og Miljøklagenævnet har 9. december 2015 besluttet, at nævnet
ikke kan give medhold i klagen, hvormed klagen ikke har betydning for det
videre arbejde med lokalplanforslaget.

Efter en nærmere vurdering giver
høringssvarene anledning til, at Teknik og Kultur foreslår en ændring i den
endelige udgave af lokalplan 359 med henblik på placering af det udlagte
vandløb. Ændringen kan ses i bilag 2, hvor ændringerne er vist på lokalplankort
og illustrationsplan for lokalplanområdet.

**ØKONOMI**

Godkendelse af planforslagene har ingen direkte økonomiske
konsekvenser for Favrskov Kommune.

Godkendelse af forslaget til lokalplan nr. 359 er betinget
af, at ejeren af lokalplanområdet fraskriver sig retten til at kræve arealet
overtaget efter planlovens § 47a. Aftale herom er indgået med ejeren 30.
september 2015.

**INDDRAGELSE**

Lokalplanen er udarbejdet i samarbejde med ansøgers
rådgivere.

Lokalplanforslaget har været
fremlagt i offentlig høring i perioden fra 31. august til 26. oktober 2015.

**INDSTILLING**

Direktøren for Teknik og Kultur
indstiller til Byrådet:

1. At forslag til
”Lokalplan nr. 359 – Boliger ved [adresse] i Norring” vedtages endeligt med ovennævnte
ændring i forhold til det fremlagte planforslag.

**BESLUTNING**

***Teknik- og Miljøudvalget, 3. marts 2016:***

Fraværende:Mike Hansen, Malene Skov

Indstilles godkendt.

***Økonomiudvalget, 15. marts 2016:***

Fraværende:Bent Hermansen

Indstilles godkendt.

**Bilag**

|  |  |
| --- | --- |
| Bilag 1 Forslag til lokalplan 359 - Boligområde ved [adresse] i [adresse]
| Bilag 2 Notat med vurdering af høringssvar | 710-2015-292697 |
| Bilag 3 Indsendte høringssvar til lokalplanforslag 359 | 710-2015-355932 |